CELEX: C2005/115/05
Language: fi
Date: 2005-05-14 00:00:00
Title: Yhteisöjen tuomioistuimen tuomio, (kolmas jaosto) 10 päivänä maaliskuuta 2005, yhdistetyissä asioissa C-96/03 ja C-97/03 (College van Beroep voor het bedrijfsleven esittämä ennakkoratkaisupyyntö): A. Tempelman vastaan Directeur van de Rijksdienst voor de keuring van Vee en Vlees (Maatalous — Suu- ja sorkkataudin torjunta — Direktiivissä 85/511/ETY säädettyjä toimenpiteitä täydentävät väliaikaiset varotoimenpiteet — Jäsenvaltioiden toimivalta)

14.5.2005   
            
            
               FI
            
            
               Euroopan unionin virallinen lehti
            
            
               C 115/3
            
         
      YHTEISÖJEN TUOMIOISTUIMEN TUOMIO,
   (kolmas jaosto)
   10 päivänä maaliskuuta 2005,
   yhdistetyissä asioissa C-96/03 ja C-97/03 (College van Beroep voor het bedrijfsleven esittämä ennakkoratkaisupyyntö): A. Tempelman vastaan Directeur van de Rijksdienst voor de keuring van Vee en Vlees (1)
   
   (Maatalous - Suu- ja sorkkataudin torjunta - Direktiivissä 85/511/ETY säädettyjä toimenpiteitä täydentävät väliaikaiset varotoimenpiteet - Jäsenvaltioiden toimivalta)
   (2005/C 115/05)
   Oikeudenkäyntikieli: hollanti
   Yhdistetyissä asioissa C-96/03 ja C-97/03, joissa on kyse EY 234 artiklaan perustuvista ennakkoratkaisupyynnöistä, jotka College van Beroep voor het bedrijfsleven (Alankomaat) on esittänyt 7.1.2003 tekemillään päätöksillä, jotka ovat saapuneet yhteisöjen tuomioistuimeen 4.3.2003, saadakseen ennakkoratkaisun asioissa A. Tempelman (C-96/03) ja T. H. J. M. van Schaijk ja hänen puolisonsa (C-97/03) vastaan Directeur van de Rijksdienst voor de keuring van Vee en Vlees, yhteisöjen tuomioistuin (kolmas jaosto), toimien kokoonpanossa: jaoston puheenjohtaja A. Rosas (esittelevä tuomari) sekä tuomarit A. Borg Barthet, J.-P. Puissochet, J. Malenovský ja U. Lõhmus, julkisasiamies: M. Poiares Maduro, kirjaaja: johtava hallintovirkamies M. Múgica Arzamendi, on antanut 10.3.2005. tuomion, jonka tuomiolauselma on seuraava:
   Koska suu- ja sorkkatauti muodostaa vakavan vaaran eläimille, eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY 10 artiklan 1 kohdalla myönnetään jäsenvaltioille toimivalta toteuttaa yhteisön toimenpiteistä suu- ja sorkkataudin torjumiseksi 18 päivänä marraskuuta 1985 annetussa neuvoston direktiivissä 85/511/ETY, sellaisena kuin se on muutettuna 26.6.1990 annetulla neuvoston direktiivillä 90/423/ETY, säädettyjä toimenpiteitä täydentäviä toimenpiteitä taudin torjumiseksi, mukaan luettuna toimivalta päättää sellaisten eläinten lopettamisesta, jotka sijaitsevat sairastuneita eläimiä sisältävän tilan naapuritilalla tai ensin mainittua tilaa ympäröivällä määritellyllä vyöhykkeellä.
   Tällaisia täydentäviä toimenpiteitä annettaessa on noudatettava voimassa olevassa yhteisön lainsäädännössä ja erityisesti direktiivissä 85/511, sellaisena kuin se on muutettuna direktiivillä 90/423, esitettyjä tavoitteita ja yhteisön oikeuden yleisiä periaatteita, kuten suhteellisuusperiaatetta, sekä direktiivin 90/425 10 artiklan 1 kohdassa mainittua ilmoitusvelvollisuutta.
   
      (1)  EYVL C 146, 21.6.2003.